Ničija zemlja (film)

Ničija zemlja je bosanskohercegovačka ratna drama snimljena 2001. u režiji Danisa Tanovića što je bio njegov prvi dugometražni film. Glavne uloge su tumačili Branko Đurić, Rene Bitorajac, i Filip Šovagović. Film je osvojio brojne filmske nagrade među kojima se ističu Oscar za najbolji strani film, Zlatni globus za najbolji strani film, te nagrada Kanskog filmskog festivala za najbolji originalni scenarij. Na Sarajevskom filmskom festivalu dobitnik je nagrade za najbolji film kao i nagradu publike.

 Radnja 
Radnja se dešava u Bosni i Hercegovini 1993. u vrijeme najtežih borbi, a priča se usredsređuje na dva vojnika, Ninu i Čikija, koji pripadaju dvjema zaraćenim stranama, i nalaze se na ničijoj zemlji, dok je treći vojnik uhvaćen u zamku mine. Borba, ponekad ironična, ponekad dramatična, između dva vojnika koji se nalaze zajedno u rovu između rovova svojih vojski stoji ujedno kao alegorija tih neprijateljstava i univerzalni simbol apsurdnosti svih ratova sa svojom iracionalnom mržnjom, neefikasnim mirovnim trupama i zbunjenošću medija.http://variety.com/2001/film/reviews/no-man-s-land-4-1200468412/

 Uloge 

 Branko Đurić - Čiki
 Rene Bitorajac - Nino
 Filip Šovagović - Cera
 Georges Siatidis - Narednik Marchand
 Serge-Henri Valcke - Kapetan Dubois
 Sacha Kremer - Michel
 Alain Eloy - Pierre
 Mustafa Nadarević - stariji srpski vojnik
 Bogdan Diklić - srpski oficir
 Simon Callow - Pukovnik Soft
 Katrin Cartlidge - Jane Livingstone
 Tanja Ribič - Martha
 Branko Zavrsan - Deminer
 Đuro Utješanović - bh. vodič
 Mirza Tanović - bh. oficir

 Nagrade 
 Oscar 
 Oscar za najbolji strani film

 Zlatni globus 
 Zlatni globus za najbolji strani film

 Ostale nagrade 
Kanski filmski festival (najbolji originalni scenario)
Evropska filmska akademija (najbolji originalni scenario)
Evropska filmska akademija (najbolji glavni glumac)- nominacija
Sarajevo film festival (najbolji film)
Sarajevo film festival (izbor publike)
Chicago film festival (izbor kritičara)
Oslo film festival (izbor kritičara)
National Board of Review (najbolji strani film)
San Sebastian film festival (izbor publike)
Sao Paolo film festival (izbor publike)
Beirut film festival (izbor publike)
Palić film festival (izbor publike)
Cottobus film festival (izbor publike)
High Falls film festival (izbor publike)
Motovun film festival (nagrada Fipresci) 

 Zanimljivosti 
 Osvajanje Oscara pomoglo je da se film distribuira i u manje zemlje, kao što su Portugal, Singapur, Malezija i Tajvan. Zarada na kino-blagajnama bila je zadovoljavajuća iako je konkurencija bila jaka. Film je imao dobru zaradu u Sloveniji i Srbiji, kao i u Bosni i Hercegovini. Izuzetak je bila Hrvatska, gdje je zarada iznosila samo 16.000 dolara iako su dva glavna glumca u filmu hrvatski državljani.http://emanuellevy.com/review/no-mans-land/

 Kritike 
Internetski preglednik filmova Rotten Tomatoes izvještava da je 93% kritičara dalo filmu rejting "Certified Fresh", na osnovu 98 recenzija s prosječnom ocjenom od 7,8/10, s komentarom sajta koji navodi: "Sumoran i mračno duhovit, film Ničija zemlja slikovito ilustrira svu besmislenost rata." Kritike na Rotten Tomatoes

Ed Gonzalez iz Slant Magazine-a dao je negativnu kritiku za film.

 Također pogledajte 
 74. dodjela "Oscara"
 Bosanskohercegovački filmovi kandidati za nagradu Oscar - Najbolji strani film

 Reference 
 http://www.imdb.com/title/tt0283509/
  Ebertova kritika
 http://variety.com/2001/film/reviews/no-man-s-land-4-1200468412/
http://emanuellevy.com/review/no-mans-land/

 Vanjski linkovi 

Kategorija:Filmovi iz 2001.
Kategorija:Bosanskohercegovački filmovi
Kategorija:Bosanskohercegovački dramski filmovi
Kategorija:Belgijski filmovi
Kategorija:Britanski filmovi
Kategorija:Britanski dramski filmovi
Kategorija:Francuski filmovi
Kategorija:Italijanski filmovi
Kategorija:Filmovi na bosanskom jeziku
Kategorija:Filmovi na engleskom jeziku
Kategorija:Filmovi na francuskom jeziku
Kategorija:Filmovi na njemačkom jeziku
Kategorija:Oscar za najbolji strani film
Kategorija:Filmovi o Ratu u Bosni i Hercegovini
Kategorija:Crnohumorni filmovi
Kategorija:Politički satirični filmovi
Kategorija:Filmovi United Artistsa